Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1212

2. HATÓSÁGI ELJÁRÁSOK 2.1. HATÓSÁGI ENGEDÉLYEZÉSI ELJÁRÁSOK 2.1.1 Engedélykérelemmel és engedéllyel kapcsolatos általános rendelkezések 2.001. A 2.1.2.1. fejezet szerinti telephelyengedély kérelmet a leendõ Engedélyes, míg a további, a kutatóreaktorra, mint létesítményre vonatkozó engedélykérelmet az Engedélyes köteles a Hatósághoz benyújtani. 2.002. A kutatóreaktorok biztonsági osztályba sorolt rendszerelemeire és építményeire vonatkozó engedélykérelmet a létesítmény szintû engedéllyel rendelkezõ szervezet köteles a Hatósághoz benyújtani. 2.003. A kérelmet megalapozó dokumentációt a tartalmi követelményekben megfogalmazott elvárások szerint olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni, végeztetni. 2.004. A kérelmet megalapozó dokumentációt a kérelmezõnek magyar nyelven, a változtatások könnyû kezelését és követhetõséget biztosító formában, <a bevonandó szakhatóságok száma> + 3 példányban kell benyújtania. A kérelmet megalapozó dokumentáció mûszaki számításokat, mérési adatokat stb. tartalmazó részei indokolt esetben a Hatóság egyetértése mellett más nyelven is benyújthatók. Ez esetben az idegennyelvû dokumentáció tartalmának összefoglalását, illetve a dokumentáció megállapításainak és következtetéseinek szöveghû fordítását csatolni kell az engedélykérelemhez. 2.005. A megalapozó dokumentáció hitelességét igazolni kell. A dokumentációnak legalább az egyik példányán szerepelnie kell a készítõ, az ellenõrzõ és a jóváhagyó személy eredeti aláírásának. 2.006. A kérelmet megalapozó dokumentáció a Hatósággal egyeztetett elektronikus formában is beadható, de két nyomtatott példányt ebben az esetben is mellékelni kell. 2.007. Programozható eszközök, berendezések engedélyeztetése során, amennyiben azok mûködését és jellemzõit leíró logikai tervek, mûködési diagramok stb. személyi számítógépen való megjelenítése speciális szoftvert igényel, mellékelni kell a megjelenítõ szoftver egy példányát, vagy biztosítani kell a szoftver egy példányának hozzáférhetõségét a Hatósággal egyeztetett módon. 2.008. A kutatóreaktor üzemeltetési engedélykérelmének benyújtásakor az aktualizált Végleges Biztonsági Jelentést a Hatósággal egyeztetett szövegszerkesztõi környezetben, korszerû adathordozón is be kell nyújtani. 2.009. A benyújtott dokumentáció 1 példányát – az eljárás azonosító jelével megjelölve – a Hatóság az eljárás befejezése után, függetlenül annak eredményétõl az Engedélyesnek visszaküldi. 2.010. Az engedélyt megalapozó, a Hatóságnál és az Engedélyesnél tárolt dokumentáció nem változtatható meg, továbbá a Hatóság a dokumentációt az eljárása azonosító jelével is ellátja. Az engedélyt megalapozó dokumentációban foglaltaktól eltérni, amennyiben az eltérésnek biztonsági kihatása van, csak a Hatóság engedélye alapján megengedett. 2.011. Nem hatósági engedélyköteles módosítás esetén az engedélyt megalapozó dokumentációtól való eltérést az Engedélyes elõzetesen, a végrehajtást megelõzõen 10 nappal korábban köteles bejelenteni. A bejelentéshez mellékelni kell a módosított dokumentáció 1 példányát. 2.012. Az engedély lejártát vagy érvénytelenné válását követõen a hatályos elõírások szerinti eljárásban kell kezdeményezni az új engedély megszerzését. 2.013. Az engedélykérelmek tartalmával szemben támasztott követelmények teljesítésének javasolt módját útmutatók tartalmazzák. 2.1.2. A kutatóreaktorra mint létesítményre vonatkozó biztonsági engedélyek 2.1.2.1. Telephelyengedély 2.014. A telephelyengedély – a jogszabályokban elõírt egyéb engedélyek megléte és az engedélyben rögzített feltételek teljesülése esetén – a kutatóreaktor telephely jellemzõinek pontosítása érdekében szükséges vizsgálatok és feltárások végzésére, tereprendezésre, csatlakozó és kiszolgáló létesítmények (utak, távvezeték és más nyomvonalas létesítmények, stb.) építésére jogosít fel. 2.015. A kiadott engedély a létesítési engedély jogerõre emelkedéséig, de legfeljebb a kiadásától számított 5 évig érvényes. Az engedély érvényessége kérelemre további 5 évre egyszer meghosszabbítható, ha a kérelmezõ bizonyítja, hogy az engedélykiadás feltételei továbbra is fennállnak.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes